CELEX: 32006R1204
Language: hu
Date: 2006-08-09 00:00:00
Title: A Bizottság 1204/2006/EK rendelete ( 2006. augusztus 9. ) az 1899/2005/EK tanácsi rendelet V. mellékletének az egyes acéltermékek keretmennyiségére vonatkozó módosításáról

10.8.2006   
            
            
               HU
            
            
               Az Európai Unió Hivatalos Lapja
            
            
               L 219/5
            
         A BIZOTTSÁG 1204/2006/EK RENDELETE
   (2006. augusztus 9.)
   az 1899/2005/EK tanácsi rendelet V. mellékletének az egyes acéltermékek keretmennyiségére vonatkozó módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Orosz Föderációból származó egyes acéltermékek behozatalára vonatkozó egyes korlátozások kezeléséről szóló, 2005. június 27-i 1899/2005/EK tanácsi rendeletre (1), különösen annak 5. cikkére,
   mivel:
   
               (1)
            
            
               Az Európai Közösség és az Orosz Föderáció 2005. november 3-án megállapodást (2) kötött az egyes acéltermékek kereskedelméről (a továbbiakban: a megállapodás).
            
         
               (2)
            
            
               A megállapodás 3. cikkének (3) bekezdése szerint a bármely naptári év során fel nem használt keretmennyiségeknek a következő naptári év megfelelő keretmennyiségeibe történő átvitele a II. mellékletben meghatározott megfelelő keretmennyiség 7 %-áig engedélyezett arra az évre vonatkozóan, amelyben nem használták fel a keretmennyiséget.
            
         
               (3)
            
            
               A megállapodás 3. cikkének (4) bekezdése értelmében az adott termékcsoport keretmennyiségének legfeljebb 7 %-át lehet egy vagy több más csoportba átvinni, és a termékkategóriák közötti átvitel legfeljebb 25 000 tonnáig engedélyezett.
            
         
               (4)
            
            
               Oroszország értesítette a Közösséget, hogy a megállapodás korlátozásainak megfelelően alkalmazni kívánja a 3. cikk (3) és (4) bekezdésében meghatározott rendelkezéseket. Oroszország kérelme miatt indokolt a 2006. évre vonatkozó keretmennyiségek megfelelő módosítása.
            
         
               (5)
            
            
               Az 1899/2005/EK rendeletet ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A 2006. évre vonatkozó, az 1899/2005/EK rendelet V. mellékletében meghatározott keretmennyiségeket az ezen rendelet mellékletében meghatározott keretmennyiségek váltják fel.
   2. cikk
   Ez a rendelet az Európai Unió Hivatalos Lapjában való kihirdetését követő 10. napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. augusztus 9-én.
      
         
            a Bizottság részéről
         
         Peter MANDELSON
         
            a Bizottság tagja
         
      
   
   
      (1)  HL L 303., 2005.11.22., 1. o.
   
   
      (2)  HL L 303., 2005.11.22., 39. o.
   
   
      MELLÉKLET
      A 2006. ÉVRE VONATKOZÓ KERETMENNYISÉGEK
      
                  (tonna)
               
            
                  Termékek
               
               
                  2006
               
            
                  SA. Síkhengerelt termékek
               
            
                  SA1. Tekercsek
               
               
                  995 554
               
            
                  SA2. Durvalemez
               
               
                  201 025
               
            
                  SA3. Egyéb síkhengerelt termékek
               
               
                  462 118
               
            
                  SA4. Ötvözött termékek
               
               
                  103 015
               
            
                  SA5. Ötvözött kvartó lemezek
               
               
                  22 010
               
            
                  SA6. Ötvözött hideghengerelt és bevont lemezek
               
               
                  109 604
               
            
                  SB. Rúd, szögvas, idomvas, szelvény
               
            
                  SB1. Rudak
               
               
                  50 373
               
            
                  SB2. Huzal
               
               
                  195 080
               
            
                  SB3. Egyéb rúd, szögvas, idomvas, szelvény
               
               
                  289 151
               
            
                  
                     Megjegyzés: Az SA és SB a termékkategóriákat jelöli.
                  Az SA1–SA6 és SB1–SB3 a termékcsoportokat jelöli.